Iron Bridge

Iron Bridge je prvý oblúkový most na svete postavený z liatiny a symbol priemyselnej revolúcie. 

Od roku 1986 je Ironbridge Gorge, teda most s priľahlým údolím rieky Severn na zozname svetového dedičstva UNESCO.

Dejiny 

Nachádza sa v grófstve Shropshire v Anglicku asi 8 km od Telfordu v rovnomennom mestečku Ironbridge a vedie cez rieku Severn. Rieka prechádza údolím Coalbrookdale, kde boli objavené rozsiahle ložiska uhlia. Na začiatku 18. storočia tu Abraham Darby I. založil železiarne a realizoval radu vynálezov zlepšujúcich kvalitu a rýchlosť výroby liatiny.

Jeho potomok Abraham Darby III. získal v roku 1776 súhlas od kráľa Juraja III. postaviť k svojim železiarňam most. Most navrhol architekt Thomas Farnolls Pritchard a na jeho stavbu využil liatinu z Coalbrookdaleských železiarní. 

V roku 1934 bol uzavretý pre vozidlá a v roku 1950 i pre chodcov. V novom tisícročí priešiel dôkladnou rekonštrukciou a dnes opäť slúži pre pôvodný účel a obdiv turistov.

Technické parametre 

Most bol postavený v rokoch 1777 - 1779. Jeho celková dĺžka je 60 m a hlavný oblúk má rozpätie 30,5 m. Váha použitej liatiny predstavuje hmotnosť 378,5 t.

Referencie

Iné projekty

Externé odkazy 
 Ironbridge Gorge (UNESCO)

Zdroj 

Lokality Svetového dedičstva v Spojenom kráľovstve
Mosty v Anglicku
Oblúkové mosty
Lávky
Architektúra z 1779
Liatinové mosty